**VICEVI O MALOM IVICI I DRUGI VICEVI**

Anita Šojat, *Snaga riječi 6, str. 28.*

**UDŽBENIČKA JEDINICA: *Vicevi o malom ivici i drugi vicevi***

**VRIJEME OSTVARIVANJA:** 1 sat

**ODGOJNO-OBRAZOVNI ISHODI**

**Nakon što završiš sve aktivnosti o scenariju i knjizi snimanja moći ćeš:**

Opisati obilježja vica.

Izražajno kazivati viceve.

**REZULTATI UČENJA**

Viceve o malom ivici i druge viceve svladao si ako **pošalješ učiteljici na dogovoreno virtualno mjesto:**

**- jedan vic o malom Ivici koji si sam smislio/smislila**

**Rok za slanje vica: 24. 3. 2020. do 19 sati**

**OPIS AKTIVNOSTI**

**1. aktivnost – Junaci viceva**

Odigraj digitalnu igricu i upoznaj najčešće junake viceva.

[https://wordwall.net/play/987/859/807](https://wordwall.net/play/987/859/807?fbclid=IwAR3WC9D5Oz5JpN213SzhSnLq2mLvGA_nfLYePb6bPf8-4r2p5Lw8tFyzR-U)

**Aktivnost se smatra završenom kad upoznaš sve junake iz viceva.**

**2. aktivnost – Čitanje viceva, izražavanje dojma i odgovori na pitanja**

Pročitaj viceve i malom Ivici u čitanci *Snaga riječi 6*. Napiši naslov u bilježnicu, izrazi dojam o pročitanim vicevima i odgovori na pitanja:

*Koji ti je vic najsmješniji?*

*Tko je glavni lik u svim vicevima?*

*Što zaključuješ o njemu?*

*Koje bi mu se osobine mogle pripisati?*

*Kako prolaze ostali likovi (učiteljica, mama, tata) koji se nađu s njim u nekoj spornoj situaciji?*

Zapiši u bilježnicu osnovna obilježja vica:

**VIC –** kratka vrsta koja služi izazivanju komičnog dojma, sažeto zactravši neke situacije, događaje i karaktere

**LIKOVI –** pojedinci koji doživljavaju nespretne, komične i smiješne situacije. Najpoznatiji likovi viceva: Ivica, Perica, Mujo, Haso.

**Aktivnost se smatra završenom kad odgovoriš na pitanja u bilježnicu i prepišeš obilježja vica.**

**3. aktivnost – Dovrši vic**

Odigraj digitalnu igru i dovrši vic.

[https://wordwall.net/play/988/164/133](https://wordwall.net/play/988/164/133?fbclid=IwAR3t79krh1gWoinhWSl-0DW1wFanZnO4NjDkIli-jkFm2L3vZhUfkfS5eQg)

**Aktivnost se smatra završenom kad odigraš igru bez pogreške.**

**4. aktivnost – Smisli vic o malom Ivici**

Smisli vic o malom Ivici i izražajno ga ispričaj. Nemoj ispričati vic koji se može pročitati na internetu. Budi originalan/originalna.

Vic ćeš napisati na padlet ploči na kojoj ste pisali opis Senjanina Ive. **Zadatak treba biti izvršen do 24. 3. 2020. u 19 sati.**

**Aktivnost se smatra završenom kad učiteljici pošalješ vic na dogovoreno virtualno mjesto.**

**5. aktivnost – Tko je najsmješniji**

S obzirom da učiš što je vic i smišljaš sam/sama svoj vic, postavi svojim ukućanima izazov. Cijeli tjedan pričajte jedni drugima viceve i zabavljajte se. Na kraju sjednite i razgovarajte tko je u kući bio najsmješniji u kazivanju viceva.

**Ova je aktivnost izborna. Ne moraš je provesti ako ne želiš. ☺**

**Učiteljica će vam poslati povratnu informaciju o zadatku - vic o malom Ivici.**

Pripremila:

 **A.Šojat- nastava na daljinu - drugi tjedan**